Näitleja Malle Pärn rääkis Vikerraadio saates "Käbi ei kuku...", milline vastupandamatu mees oli Eino Baskin, kellest sai tema tütre isa.
#000004
'"See romaanikene... Ta oli tõesti väga ilus mees. Väga šarmikas ja vaimukas. Ta ikka võrgutas mind. Ma ei tea, missugune naine suudaks vastu panna 46-aastasele Eino Baskinile," läks Malle meenutustega tagasi pöördelisse aega oma elus, kui ta emaks sai.
#000005
Kui Katrin sündis, teadis Malle kohe, et tütar tuleb tal üksi üles kasvatada. "Mul ei tulnud hetkekski mõtet, et kaotan ta ära," ütles Malle ja lisas, et kuigi tema huvid olid teater ja kunst ning last polnud veel mõtteski, siis tema olemasolust teada saades tundis ta, et on valmis. "Hirm oli ka, aga käisin kui pilvedel."
#000007
Eino Baskin kuulis tütrest, kui Katrin oli mõnekuune. "Ma ei julgenud enne öelda, ta poleks seda lubanud. See, et Baskin ei tahtnud last tunnistada, oli tema perekonnasisene asi, ega ma ei uurinud ka. Ta ei tahtnud, et minagi seda avaldaksin," rääkis Malle.
#000008
Esialgu Katrin isa kohta otseseid vastuseid emalt ei saanud, kuid 9-10-aastaselt hakkas mujalt vihjeid tulema. Lõpuks küsis ta emalt otse, kas tema isa on Eino Baskin ja sai kinnituse. "Seda ümbritsevat emotsiooni ma ei mäleta, kõik tundus loogiline ja läksime eluga edasi," kirjeldas Katrin.
#000009
Malle sõnul tuli ette ka muret ja pisaraid, kuid ta püüdis neid vältida, sest teadis, et need mõjutavad last. "Ema tegi seda palju: ütles, et tal on kõik hästi, aga mina lapsena nägin, et see pole tõsi. See ajas radari sassi. Mulle hakkas tunduma, et ma ei saa usaldada oma sisetunnet. See on ohtlik, ärge nii tehke," jagas Katrin elutarkust. "Pean tunnistama, et olen väga palju õppinud oma tütrelt - ma kuulan teda väga ja tema arvamus on mulle tähtis," lausus Malle.
#000010
Katrin ei plaaninud näitlejateed üldse valida, kuid viimasel hetkel viis elu ta siiski lavakunstikooli katsetele. "Mu klassijuhataja ütles, et mine lavakasse, mis sa lolli mängid!" meenutas ta. Ema tütre valikusse ei sekkunud, vaid hoiatas, et näitlejate lapsi pinnitakse sisseastumiskatsetel eriliselt. "See ei ole isiklik, aga võib olla seotud sellega, et oled näitleja tütar," märkis Malle.
#000012
"Ma ei tea, kas praegu on teisiti, aga tollal oli see taak — nõudmised olid kõrgemad ja suhtumine selline, et mis sa arvad, et oled näitlejate laps, et sul on kergem," kirjeldas Katrin ja lisas, et seda läbi elada oli õudne, aga juba paari aasta pärast ta mõistis, miks nii käituti. "Kogu pilt jooksis kokku, suurem osa asju sai tähenduse."
#000013
Saates jutustas Malle veel, kuidas ta juba lapsest saati oli meelelahutaja ja isemõtleja, kuidas esiti lummanud inglise keele õpingud ülikoolis teatri vastu vahetas, mismoodi tütre ohtlike seiklustega toime tuli ja kuidas kirikuni jõudis.
#000014
Katrin tõi esile vanavanemate olulisust tema elus ja ka seda, kuidas vanaema hääl tal siiani sageli peas kõlab. "Ta on mulle palju nõu andnud, mis tegi tugevaks, aitas välja või andis olukorrale teise perspektiivi, mida ma polnud tähele pannud," tõdes Katrin.
#000015
"Käbi ei kuku..." on Vikerraadio eetris pühapäeviti kell 10.10. Saatejuht on Sten Teppan.
#000016
Rasmus Kaljujärv: liigume kursil, et 50 aasta pärast on Eestis vaid paar suuremat teatrit
#000017
Franz Malmsten: hoidsin esinemistest eemale nii palju kui võimalik
#000018
Mare Väljataga: olin viisteist, kui sattusin täiskasvanute maailma
#000019
Carmen Mikiver: tajusin küll suuri silmi, kui mind draamateatrisse tööle võeti
#000020
Sven Lõhmus ööklubides esinemistest: ema käis palju vaatamas
#000021
John Cleese toob koos tütrega ekraanile sarja "Fawlty Towers" uusversiooni
#000023
"Terevisioon" ootab saatesse uusi muusikuid
#000027
Galeriid: Tallinna tantsupäevad tõid vaatajani kaks eriilmelist kontserti
#000030
Läinud nädala teleedetabelit juhtis konkurentsitult "Pealtnägija"
#000031
Heldur Harry Põlda: ma pole kunagi mõelnud ega tundnud end kellestki paremana
#000049